贈李十二白
作者：崔宗之
朝代：唐

paragraphs: 涼風八九月，白露滿空庭。
耿耿意不暢，捎捎風葉聲。
思見雄俊士，共話今古情。
李侯忽來儀，把袂苦不早。
清論既抵掌，玄談又絕倒。
分明楚漢事，歷歷王霸道。
擔囊無俗物，訪古千里餘。
袖有匕首劒，懷中茂陵書。
雙眸光照人，詞賦凌子虛。
酌酒弦素秦，霜氣正凝潔。
平生心中事，今日爲君說。
我家有別業，寄在嵩之陽。
明月出高岑，清谿澄素光。
雲散窗戶靜，風吹松桂香。
子若同斯遊千載不相忘。